पाएं अपने शहर की ताज़ा ख़बरें और फ्री ई-पेपरडाउनलोड करें
गोरदह गांव में शुक्रवार को भूमि विवाद में हुई गोलीबारी में एक ग्रामीण गोली लगने से गंभीर रूप से घायल हो गए। वहीं तेज धारदार हथियार के प्रहार से दो अन्य लोगों के जख्मी होने की खबर है। परिजनों के सहयोग से सभी सलखुआ अस्पताल में भर्ती कराया गया। जहां चिकित्सक ने गोली लगने से गंभीर गोरदह गांव निवासी ईश्वर यादव को बेहतर इलाज के लिए सदर अस्पताल सहरसा रेफर कर दिया है। घटना के सम्बंध में पीड़ित गोरदह निवासी गिरधारी प्रसाद यादव ने बताया कि मेरी जमीन पर जबरन गांव के ही उमेश यादव, दुखन यादव, रवेन यादव,अजित यादव, सिंटू यादव, नीरज यादव, संत यादव,लव यादव, रूपेश यादव, मनीष यादव के साथ चार अज्ञात व्यक्ति के द्वारा घर बनाने एवं मिट्टी भराई करने लगा । विरोध पर सभी मारपीट करते हुए गोलीबारी करने लगा। जिसमें उमेश यादव द्वारा चलायी गयी गोली से बीच बचाव करने आये ग्रामीण ईश्वर यादव जख्मी हो गए। गोली उनके बांए हाथ और कमर के नीचे लगी है। अन्य आरोपियों ने तेज धारदार हथियार से प्रहार कर पवन यादव, विभुति यादव,संजय यादव समेत अन्य लोगों को घायल कर दिया। पीड़ित ने दिए आवेदन में कहा कि घटना स्थल से खोखा भी बरामद कर पुलिस को सुपुर्द कर दिया। इस बाबत सलखुआ थानाध्यक्ष अनिल कुमार सिंह ने बताया कि आवेदन प्राप्त होने पर उचित कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn